หุ้นสหรัฐปิดในแดนบวก
ตลาดหุ้นสหรัฐฯ ขยับขึ้นพอสมควร จากข้อมูลการผลิตที่สดใสในสหรัฐฯขณะที่ราคาน้ำมันขยับขึ้น เช่นกัน
2 ต.ค. 2555

ตลาดหุ้นสหรัฐฯ ขยับขึ้นพอสมควร จากข้อมูลการผลิตที่สดใสในสหรัฐฯขณะที่ราคาน้ำมันขยับขึ้น เช่นกันดัชนีคำสั่งซื้อภาคโรงงานอันสดใสของอเมริกา ส่งผลให้ตลาดหุ้นสหรัฐฯวานนี้(1ต.ค.) เปิดตัวในการซื้อขายวันแรกของช่วงไตรมาส 4 ด้วยการขยับขึ้นพอสมควร ขณะที่นักลงทุนเฝ้ารออย่างใจจดใจจ่อต่อตัวเลขภาคแรงงานอันสำคัญของอเมริกา ที่จะเปิดเผยออกมาในช่วงปลายสัปดาห์นี้       ดัชนีหุ้นดาวโจนส์ เพิ่มขึ้น 77.91 จุด (0.58 เปอร์เซ็นต์) ปิดที่ 13,512.40 จุด แนสแดค ลดลง 2.70 จุด (0.09 เปอร์เซ็นต์) ปิดที่ 3,113.53 จุด เอสแอนด์พี เพิ่มขึ้น 3.80 จุด (0.26 เปอร์เซ็นต์) ปิดที่ 1,444.47 จุด
ขณะที่ราคาน้ำมันขยับขึ้น   สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน เพิ่มขึ้น 29 เซนต์ ปิดที่ 92.48 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 20 เซนต์ ปิดที่ 112.19 ดอลลาร์ต่อบาร์เรล